|  |
| --- |
| Duncan de Moor |
|  |
| Biografija |
| Dar žinoma | Duncan Laurence |
| Gimė | 1994 m. balandžio 11 d. (29 metai)Speikenisė, Nyderlandai |
| Kilmė | Nyderlandų vėliava Nyderlandai |
| Veikla | dainininkas |
| Aktyvumo metai | 2014–dabar |

**Dankanas de Mooras** (*Duncan de Moor*; g. 1994 m. balandžio 11 d.), geriau žinomas kaip **Duncan Laurence** – Nyderlandų dainininkas, dainų autorius, pradėjęs muzikinę karjerą 2014 m. muzikinės televizijos laidos „Nyderlandų balsas" penktajame sezone. Vėliau atstovavęs Nyderlandams ir laimėjęs 2019 m. „Eurovizijos" dainų konkursą su daina „Arcade".

Karjera
-------

### Ankstyvoji karjera

Gimęs Speikenisėje, Dankanas užaugo Helevutsleise. Jis pradėjo savo karjerą roko akademijoje Tilburge, būdamas kelete mokyklos grupių, taip pat ir savo.

### 2014–2018: „Nyderlandų balsas"

Lorensas dalyvavo penktame „Nyderlandų balsas" sezone, pasirinkdamas Ilse DeLange kaip savo mokytoją. Jis pasiekė pusfinalius prieš iškritimą. Baigė roko akademiją 2017 m. Jis, su Jihad Rahmouni, parašė dainą „Closer" K-pop dueto TVXQ's 2018 m. albumui „New Chapter #1: The Chance of Love".

### 2019–dabar: „Eurovizijos" dainų konkursas

2019 m. sausio mėn. Dankanas be atrankų buvo išrinktas atstovauti Nyderlandus 2019 m. „Eurovizijos" dainų konkurse. Jo daina „Arcade" buvo išleista 2019 m. kovo mėn. Gegužės 18 d. Dankanas Lorensas laimėjo renginį Tel Avive, Izraelyje, su 498 taškais iš 41 tarptautinių teisėjų ir viešo balsavimo. Teisėjai jam davė 273 taškus, o iš viešo balsavimo jam atiteko 261 balsas. Jis pralenkė Italijos atstovą 27 taškais ir 123 taškais Rusijos atstovą. Jis yra penktas olandų atlikėjas, laimėjęs šį konkursą. Ir pirmas po Teach-In grupės laimėjimo 1975 m. „Eurovizijos" dainų konkurse su daina „Ding-a-dong". Dainininkas vėliau tais pačiais metais surengė turus po Nyderlanduose ir Europą. Birželio 10 d. jis dainavo 50-tame „Pinkpop" festivalyje Landgrafe, Dankanas buvo pirmasis šiame festivalyje koncertavęs olandų dainininkas. Festivalyje jis dalyvavo vietoje dėl sveikatos problemų negalėjusių atvykti švedų dueto First Aid Kit.

Asmeninis gyvenimas
-------------------

Savo Instagram paskyroje 2018 m. spalio mėn. dainininkas atskleidė, jog yra biseksualus jau porą metų. Spaudos konferencijoje prieš „Eurovizijos" finalą jis pasakė: „Aš daugiau nei tiesiog atlikėjas, aš žmogus, aš gyvenanti būtybė, aš biseksualus, aš muzikantas, aš stoviu už dalykus. Ir aš didžiuojuosi, kad turiu šansą parodyti kas aš esu."

Diskografija
------------

* *Arcade* (2019)
* *Love Don't Hate It* (2019)
* *Beutiful* (2020)
* *Yet* (2020)
* *Someone else* (2020)

Išnašos
-------

1. ↑  „Who is The Netherlands 2019 Eurovision entrant Duncan Laurence?". *Metro*. 2019-05-16. Nuoroda tikrinta 2019-05-17.
2. ↑  Popescu, David (2019-01-21). „Netherlands: Duncan Laurence on his way to Tel-Aviv!". *escunited.com*.
3. ↑  „Duncan Laurence Information - meet the Dutch star". *Radio Times*. Nuoroda tikrinta 2019-05-17.
4. ↑  Koeleman, Danja (2019-01-21). „Duncan Laurence naar Songfestival: Wie is de 24-jarige zanger?". *nu.nl* (olandų).
5. ↑  „Eurovision 2019: Netherlands wins song contest". BBC News. 2019-05-19.
6. ↑  „Duncan Laurence | Official website". *Duncan Laurence* (anglų). Nuoroda tikrinta 2019-05-24.
7. ↑   Archyvuota kopija 2019-05-28 iš Wayback Machine projekto.
8. ↑  „𝕯𝖚𝖓𝖈𝖆𝖓 𝕷𝖆𝖚𝖗𝖊𝖓𝖈𝖊 on Instagram: ""Some say love..." A phrase of a great song by Bette Midler. To me love has no limits and especially not in gender. A couple of years ago I…"". *Instagram*.
9. ↑  Moore, Matt (2019-05-18). „Dutch Eurovision contestant Duncan Laurence comes out as bisexual". *Gay Times*. Nuoroda tikrinta 2019-05-19.



| Apdovanojimai ir pasiekimai |
| --- |
| Prieš tai:**Waylon  *„Outlaw in 'Em"*** |  **Nyderlandų atstovas Eurovizijoje**2019 | Po to:**-** |
| Prieš tai:**Izraelis Netta Barzilai  *„Toy"*** | **Eurovizijos nugalėtojai**2018 | Po to:**-** |